Jina .........................................................................Nambari ya Mtahiniwa....................................

Sahihi ya mtahiniwa............................................Nambari ya Usajili……………………………..

Shule………………………………………………….Tarehe......................................................

**BUNAMFAN CLUSTER EXAMINATIONS 2021**

**102/3**

**KISWAHILI**

**FASIHI**

**Karatasi ya 3**

**Muda**: **Saa 2½**

**DESEMBA**

**Maagizo**

*(a) Andika jina lako na nambari yako ya mtihani katika nafasi ulizoachiwa hapo juu.*

*(b) Tia sahihi yako kisha uandike tarehe ya mtihani katika nafasi ulizoachiwa hapo juu.*

*(c) Jibu maswali* ***manne*** *pekee.*

*(d) Swali la* ***kwanza*** *ni la* ***lazima****.*

*(e) Maswali hayo mengine matatu yachaguliwe kutoka sehemu nne zilizobaki; yaani:*

*Riwaya, Ushairi, Hadithi Fupi na Fasihi Simulizi.*

*(f) Usijibu maswali* ***mawili*** *kutoka* ***sehemu moja****.*

*(g) Majibu yote* ***lazima*** *yaandikwe kwa lugha ya Kiswahili.*

*(h) Majibu yote* ***sharti*** *yaandikwe kwenye nafasi ulizoachiwa katika kijitabu cha*

*maswali.*

**Kwa Matumizi ya Mtahini Pekee**

|  |  |  |  |  |  |
| --- | --- | --- | --- | --- | --- |
| **Sehemu** | **A** | **B** | **C** | **D** | **E** |
| **Swali**  | **1** | **2** | **3** | **4** | **5** | **6** | **7** | **8** |
| **Alama** |  |  |  |  |  |  |  |  |

**SEHEMU YA A: TAMTHILILA**

*(Kigogo – Pauline Kea)*

* 1. Swali la lazima.
1. ‘’Yaani umenonaje wewe? Waona mimi ni ganda la muwa la juzi.’’
	1. Eleza muktadha wa dondo hili. (al. 4)
	2. Tambua mbinu mbili za kimtindo katika dondoo hili. (al. 2)
	3. Fafanua jinsi wahusika walivyogeuzwa ganda la muwa katika tamthilia. (al. 6)
2. ‘’ Niko tayari kuwaweka pahali pao mmoja baada ya mwingine.’’ ‘’… Wamesahau vipi wasilolijua?’’

Eleza umuhimu wa matumizi ya mbinu rejeshi ukirejelea dondoo hili. (al. 12)

# SEHEMU YA B: RIWAYA

*(Chozi la Heri – Assumpta Matei)*

*Jibu swali la 2 au 3*

* 1. a) Baba, umewahi kumwona mtoto wa miaka hamsini ambaye hajasota ;

 sikwambii kusimama dede?’’

* + 1. Eleza jazanda iliyotumika katika dondoo hili. (al. 2)
		2. Thibitisha kuwa mtoto anayerejelewa hajasota wala kusimama dede.(al. 8)

b)Eleza umuhimu wa mazungumuzo baina ya Tila na Ridhaa. (al. 10)

* 1. i) Eleza umuhimu wa barua aliyoiandika Bwana Kalima kwa Lunga. (al. 10)

ii) Soma kifungu hiki kisha ujibu swali.

Mkuu wa shule, walimu na wanafunzi wenzangu, swala la uhifadhi wa mazingira ni jukumu la kila mmoja wetu. Tumeona jinsi misitu imevamiwa na viongozi wenye mate ya fisi. Nasikia baadhi ya vinara wa taasisi mbalimbali ya umma wamewaacha wanyama kama mayatima kwa kuwapoka makazi yao. Maelfu ya maekari ya misitu yamefyekwa na kujengwa viwanda. Badala ya mibambakofi na miti mingine inayosafisha hewa, michai imetwa nafasi yake. Wanaohusika na matendo haya wanapoulizwa hudai kuwa michai si adui wa mazingira! Wengine wanasema kwamba misitu haina budi kukatwa ili kupanda mimea inayotoa chakula. La kuhuzunisha ni kwamba hawa hawa wanaosema hivyo ndio wanakita majengo ya kifahari katika maeneo yanyofaa

kutengewa upanzi wa chakula! Wengine wamediriki kunyakua hata madhabahu kwenye Mlima wa Nasibu ili kujenga hoteli kubwa za kitalii. Wazee wetu hawana hata pahali pa kuchomea kafara! Tunakata miti bila kupanda mingine. Tazameni shuleni humu! Hata mabustani ya maua tunashindwa kuyastwisha! Tukiendelea hivyo, bila shaka sehemu sehemu yetu itakuwa jangwa!

Fafanua maudhui yoyote kumi yanayojitokeza katika dondoo hili. (al. 10)

# SEHEMU YA C: USHAIRI

*Jibu swali la 4 au 5*

# Soma shairi lifuatalo kisha ujibu maswali

Sikilizeni wimbo huu:

Niliokuwa mtoto nilitwa chacha Kwa matamshi yangu ya sasa

Nilipokuwa mtu mzima niliitwa Manywele Nilipokuwa mwalimu nikaitwa Bure.

Huu utakuwa wimbo wako Utakapostaafu urudipo nyumbani Umelewa kangara na nyayo zako

Zikishindwa kulenga njia nyembamba vijijini. Utakuwa kichekesho cha watoto Watakaoukuita, Ticha! Popote upitapo.

Kumbuka mwalimu utakapostaafu, Mijusi watataga mayai ndani ya viatu Vyako vilivyokwisha visiginino.

Na ndani ya sidiria chakavu Zilizoshikizwa Kamba kwa pini

Mende watazaliana ndani ya chupa tupu Za marashi na za bia.

Na manyigu yatajenga ndani ya kofia Zilizosahaulika kutani

Utakapokufa nge watazaliana Chini ya jiwe juu ya kaburi lako, Na mlevi fulani akipita atapenga

Na kupangusa vidole kwenye jiwe pweke Mwanzo na mwisho wako ndio huo.

Lakini wakati ungali hai

Unaweza kubadilisha mkondo wa maji Lakini kwanza mzungumze. Wewe na mimi. Acha mioyo yote izungumzwe

Baada ya kunyanyaswa Na kisha nusu mshahara.

Utafundisha tena nyimbo kuwasifu viongozi? Utafundisha tena ngonjera?

Utapeleka tena wanafunzi asubuhi Wakajipange barabarani kusubiri Mgeni afikaye saa kumi na apitapo

Apunga tu mkono kuwatia kichaa cha shangwe Na huku nyuma mwasambaa na njaa?

Tazama hilo runda madaftari mezani Utalimaliza kwa mshahara mkia wa mbuzi? Tuzungumze. Ninyi na mimi.

Acha mioyo yetu izungumze

Mkiwa waoga na kujikunja kama jongoo Mtawekwa kwenye vijiti na kutupwa Nje ya ua, ndani mtawaacha

Wacheza ngoma wakitunga nyimbo mpya

Sikilizeni walimu,

Anzeni kufundisha hesabu mpya

Mjinga mmoja kujumlisha na wezi ishirini Ni sawa na sifuri. Hapana utawala Fundisheni historia historia mpya

Hapo zamani za sasa Hapakuwa na serikali.

Sikilizeni kwa makini Umoja hatuna

Twasambaratika kama nyumba Tulicho nacho ni woga,

Na kinachotuangusha ni unafiki. Lakini tusikate tamaa kama mbuni. Tukiupata umoja bado tunayo silaha. Kura.

# Maswali

1. Fafanua sifa za shairi huru zinazojitokeza katika shairi hili. (al. 5)
2. Eleza jinsi maudhui ya utamaushi yanavyojitokeza ukimrejelea nafsi-nenewa. (al. 4)
3. Nafsi-nenewa anapaswa kujilaumu kwa masaibu yake. Thibitisha. (al. 2)
4. (i) Bainisha nafsi-neni katika shairi hili. (al. 1)

(ii) Taja toni ya shairi hili. Toa mfano. (al. 2)

1. Eleza matumizi mawili mawili ya usambamba na jazanda katika shiri hili.(al. 4)
2. Eleza maana ya kufungu kifuatacho:

Mjinga mmoja kujumlisha na wezi ishirini ni sawa na sufuri. (al. 2)

# soma shairi kisha ujibu maswali.

Leo ‘mekuita, Nikupe ya moyo

Kwa upole nitanena, “Kayatiye masikiyo

Tabiya hii yako mwana Si yetu tujuwapo

Uli wa kulaza damu, Na uzembe uzidiyo

Pahala nawe hudumu, Uchaoni mbiyombiyo

Hutufai nawe humu, Na hiyo shambiroyo

Wapendani naumi, Uniizia gange

Hulimi na walimi wataka ukajitenge

Haya sijaona mimi, Nakuasa ujichunge

Mwiza kazi yu wa chira Ni andewaye tenge

Asiyeta ajira Wala hashiki shilange

Ndiye muja wa hasara, Hubomoa asijenge

Unavitaka vya bure Hulitoa jasho lako

Lako ndizo hamurere Umebaki mitiko

Uchao ‘wa ‘tuza bure. Sizo zetu nyendo zako

La mno lako ni ung’are Uzirembe nyele zako

Uturi ujirashire Ukatembee kwa deko

Hukosi kuzua ghere Na marashi ya mnuko

Unazani utaoa? Utamwoa wa nani?

Jasho nalo hujatoa, Utachokishika nini?

Utaithibiti ndoa? Wa kukubali nani?

Unafaa kujitoa, Fanye kazi kwa manani

Na mali ukayazoa, Hamadi i kibindoni

Ndipo utapopoa Ukamtafute mwendani

Si mambo ya kutanga, Fi na huhu fi na yule

Chunga utajikaanga Umetujile uwele

Mchumba chumbiya mwenga Na yule ukamuole

Utafanyani kiwatunga Himila wakahimile

Na hilo likawe janga, Na lije likulemele

Mwanangu hutochenga Na wote wakikujile

Kisomo ndiyo unayo, Shahada umejitwaliya

Ujuzi unao kocho, hutaki kuutumiya

Upate ukitakacho Kile cha kukufaiya

Mwana wa ‘ntiya kichocho Kwona umejiachiya

Umekuwa kitumiwacho Kidhani wawatumiya

Unawapa wapendacho Na wanachokutakiya

Komu mwanangu ukome Usinifishe mveyeleo

Usombombi uukome, Ukome kwanzia leo

Sitakwita te’niseme Ishapita hii leo

Ukware si kuwa dume Dume ni ajira

Wa itaha ndiye dume Anakheshimu nafseo

Muungwana ja kimeme Fikira nokwelezeo

Mradi unayo masikizi Haya umenisikiya

Kazituwe nyendo hizi, Ukawe wa kutuliya

Ukasuhubiye kazi, Halafu itakufaiya

Nakoma zaidi s’ezi Yametosha mekwambiya Nimekuweko na juzi, Miyaka menipitiya Nimejizolea ujuzi, Na ndiyo ha ‘nakupa haya

# Maswali

1. Fafanua sifa za kiarudhi za shairi hili. (al. 3**)**
2. Kando na kigezo cha idadi ya mishororo, chambua bahari nyingine tatu za shairi hili. (al. 3)
3. Huku ukitolea mifano mwafaka, fafanua mambo mawili aliyofanya mshairi ili kukidhi mahitaji ya kiarudhi. (al. 2)
4. Andika ubeti wa nane kwa mtindo tutumbi. (al. 3)
5. Tambua mbinu zozote mbili za lugha zilizotumiwa na mshairi. (al. 2)
6. Eleza dhamira ya shairi hili. (al. 1)
7. Tambua nafsi-nenewa katika shairi hili. (al. 1)
8. Ni nini toni ya shairi hili? Eleza. (al. 2)
9. Eleza maana ya misamiati ifuatayo kama iliyotumika katika shairi hili. (al. 2)
	1. ghere
	2. sitaha

# SEHEMU YA D: HADITHI FUPI

*(Tumbo Lisilodhiba na Hadithi nyingine –A. Chokocho na D. Kayanda) Jibu swali la 6 au 7*

* 1. ‘’Dunia we’ duinia. Dunia ya mwenye nguvu, si ya mimi dhaifu wa nguvu. Dunia ya msumari moto juu ya donda bichi.’’
1. Thibitisha jinsi dunia ilivyokuwa msumari moto juu ya donda bichi kwa mhusika katika dondoo hili. (al. 10)
2. Eleza jinsi maudhui ya ushirikina ulivyojitokeza katika hadithi ya Tulipokutana Tena. (al. 10)

# Shibe Inatumaliza

1. ‘’Mh! Ati kama mimi. Kwani wewe umekula nini?’’ ‘’Mimi? Hata sikutazama. Nimekomba tu. Wewe je?’’
	1. Eleza muktadha wa dondoo hili. (al. 4)
	2. Tambua mbinu zozote mbili za uandishi zilizotumika katika dondoo hili. (al. 2)
	3. Eleza jinsi wahusika mbali mbali walivyokomba rasilimali bila kutazama. (al. 8)
	4. Tambua umuhimu wa DJ katika hadithi ya Shibe Inatumaliza. (al. 6)

#  SEHEMU YA E: FASIHI SIMULIZI

* 1. **Soma kifungu kifuatacho kisha ujibu maswali.**

Wekamaya ndiye aliyemuumba binadamu wa kwanza akamwita Omwami. Jina hili Wekamaya alipewa kwa sababu wanajamii wa Omukwasi waliamini yeye ni mungu mwenye wema. Kwa sababu hii, siku moja alipokuwa akitembea katika bustani yake, Wekamaya alijiambia, ‘’Singependa Omwami wangu wawe wakifa kabisa, nataka afufuke.’’

Wakamaya alikuwa na wake wawili, Shiswitswi na Ngoitsi. Katika ndoa yao, Wamukaya aliweza kungamua kuwa Ngoitsi alikuwa mke aliyependa kutia chumvi katika maneno na hata kusema kinyume ya aliyoambiwa. Pia, alikuwa kigeugeu kama kinyonga. Kwa upande mwingine, Shiswitswi alikuwa mwadilifu na aliyejawa na busara kedekede. Alikuwa mkweli.

Wamukaya alipoona kuwa wakati umefika wa kumpasha Omwami habari ya uzima, alimwita mkewe Shiswitswi na kumwambia, ‘’Nenda bustanini na umwambie Omwami kuwa atakayekufa atafufuka.’’ Shiswitswi akaiitika na kusema, ‘’Ndio Wakamaya!’’ Katika harakati hizi, kumbe Ngoitsi alikuwa kasikia alivyotumwa Shiswitsi. Akajiambia mwenyewe, siwezi kugeuzwa ganda la muwa, ujumbe huu ntaipeleka mimi, ndiyo Omwami aniheshimu. Kwa kuwaza, akakumbuka udhaifu wa mke-mwenza wake ambao ulikuwa kuwa mpole. Akala yamini kuutumia.

Shiswitswi alianza safari na kuwaaga kwenda kwa bustani. Akatembea, akatembea, akatembeaaaaa! Alipofika baada ya siku mbili alishangaa kumpata Ngoitsi tayari bustanini. Tayari keshampa Omwami ujumbe, ‘’Wamukaya amesema kwamba watakokufa wataangamia milele’’ na Omwami kwa mshutuko tayari alishatoweka kutoka bustanini kwa kilio.

Na huu ndio mwisho wa hadithi yangu.

# Maswali

1. Tambua kipera hiki cha hadithi. (al. 2)
2. Kwa nini mtambaji anatumia maneno ‘’Na huu ndio mwisho wa hadithi yangu.’’ (al.4)
3. Tambua sifa zozote sita za kimtindo zinazojitokeza katika hadithi hii. (al. 6)
4. Fafanua njia zozote nne ambazo unaweza kutumia kukusanya data kuhusu

 kipera hiki. (al. 6)

 e) Eleza njia zozote nne zinazoweza kutumika katika jamii ya kisasa kuendeleza kipera hiki.

 (al. 4)